Publication: Magyar Közlöny
Issue: MK-2006-20 (Year: 2006, Number: 20)
Era: 2004-2010
Section: 243/2003. (XII.17.) Korm. rendelet a Nemzeti Alaptanterv kiadásáról, bevezetéséről és alkalmazásáról.)
Paragraph Index: 3714

b) A KÉK program adaptálása csak abban az esetben jelenthet garanciát az egyes iskolák sikeres működéséhez, ha a KÉK program szellemiségét, rendszerszemléletét, tanuló és kompetenciaközpontúságát részletekbe menően tanulmányozzák az adaptálók. De nemcsak azt az egyetlen területet, ahol munkakörük szerint tevékenykednek az egyes pedagógusok, hanem azokat a rokon területeket is, amelyek egymással szorosan összefüggnek legalább egy adott műveltségi területen belül. De legalább ilyen fontosságú a kereszttanterv szemléletmódjának, tehát a NAT kiemelt fejlesztési feladatainak konzekvens alkalmazása és beépítése a helyi tantervekbe, illetve az egyes szakemberek napi praxisába. Ebből a fentebb leírt előfeltevésből fakad az a teendő, hogy az iskola az eddigi helyi tantervét ne csupán a NAT-tal szembesítse, hanem azzal a strukturált többlettel és szemléletmóddal is, amelyet a KÉK mint programcsomaggá fejlesztendő, bővítendő kerettanterv felkínál az iskolának.

Source: https://magyarkozlony.hu/hivatalos-lapok/181e01c47f39bd30e518c4a0489cc8bbbeffded6/dokumentumok/9f438c404641f852531e9f174ea6bd1cd948fbb0/letoltes